Valentinas Tamulis

Valentinas Tamulis (g. 1964 m. rugsėjo 27 d. Serbinuose, Kėdainių rajone) – Lietuvos ir Kėdainių rajono savivaldybės ūkio, politinis bei visuomenės veikėjas.

 Biografija 
1974 m. baigė Serbinų kaimo pradinę mokyklą, 1979 m. – Labūnavos aštuonmetę mokyklą. 1983 m. baigė Lančiūnavos tarybinį ūkį – technikumą ir įgijo zootechniko specialybę. 2009 m. baigė Lietuvos žemės ūkio universitetą ir įgijo agronomo specialybę.

1983–1987 m. dirbo Kėdainių rajono Meironiškio kolūkyje fermos vedėju, vėliau iki 1992 m. – Kėdainių rajono „Aušros“ kolūkio vyriausiuoju zootechniku. 1992–1996 m. Kėdainių rajono Beinaičių žemės ūkio bendrovės specialistas, atsakingas už gyvulininkystės sritį, paskui iki 1997 m. – žemės ūkio bendrovės vadovo pavaduotojas ir bendrovės vadovas.

1997–2016 m. buvo Kėdainių rajono Pelėdnagių seniūnijos seniūnas. Nuo 2016 iki 2019 m. – Kėdainių miesto seniūnas. Buvo Lietuvos seniūnų asociacijos narys, atstovavo Kėdainių rajono seniūnams. Nuo 2019 m. Kėdainių rajono savivaldybės meras.Valentinas TAMULIS (II) – Kandidatai. vrk.lt. Nuoroda tikrinta 2023-05-02.Valentinas TAMULIS (II) – Kandidatai, kandidatų sąrašai. vrk.lt. Nuoroda tikrinta 2023-05-02. 2019 m. savivaldos rinkimuose dalyvavo su visuomeniniu rinkimų komitetu „Valentino Tamulio komanda – mūsų krašto sėkmei“, o 2022 m. prisijungė prie Lietuvos socialdemokratų partijos.Kėdainių meras V. Tamulis kituose rinkimuose dalyvaus su socialdemokratais. Lrytas.lt. Nuoroda tikrinta 2023-05-02.

 Šaltiniai 

|-

Kategorija:Kėdainių merai